**DĖL PRITARIMO projektO rengimui pagal 2007–2013 metų Sanglaudos skatinimo veiksmų programos 3 prioriteto „Aplinka ir darnus vystymasis“ VP3-3.1-AM-01-v priemonę „Vandens tiekimo ir nuotekų tvarkymo sistemų renovavimas ir plėtra“**

2015 m. balandžio 24 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 30 punktu ir VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašu, patvirtintu Lietuvos Respublikos aplinkos ministro 2008 m. liepos 29 d. įsakymu Nr. D1-401 „Dėl VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo patvirtinimo“, Savivaldybės taryba nusprendžia:

1. Pritarti projekto „Geriamojo vandens nugeležinimo stočių statyba Ėriškių, Upytės ir Žibartonių kaimuose, Panevėžio rajone“ rengimui pagal 2007–2013 metų Sanglaudos skatinimo veiksmų programos 3 prioriteto „Aplinka ir darnus vystymasis“ VP3-3.1-AM-01-V priemonę „Vandens tiekimo ir nuotekų tvarkymo sistemų renovavimas ir plėtra“.

2. Užtikrinti 1 punkte įvardyto projekto ne mažesnį nei 5 proc. bendrąjį finansavimą nuo tinkamų finansuoti išlaidų (neįskaitant grynųjų pajamų).

3. Įsipareigoti:

3.1. padengti netinkamas finansuoti, tačiau 1 punkte įvardytam projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas;

3.2. patvirtinti VšĮ Velžio komunalinio ūkio vandens paslaugų kainą po projekto pabaigos praėjus ne ilgiau kaip 12 mėn., į kurią vandens tiekimo įmonė įskaičiuos patiriamas sąnaudas (įskaitant projekto kaštus).

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PRITARIMO projektO rengimui pagal 2007–2013 metų Sanglaudos skatinimo veiksmų programos**

**3 prioriteto „Aplinka ir darnus vystymasis“ VP3-3.1-AM-01-v priemonę „Vandens tiekimo ir nuotekų tvarkymo sistemų renovavimas ir plėtra“ PROJEKTO**

2015 m. balandžio 22 d.

Panevėžys

**Projekto rengimą paskatinusios priežastys.**

Atsižvelgiant į tai, kad Ėriškių, Upytės ir Žibartonių kaimuose prasta geriamojo vandens kokybė (tiekiamame vandenyje geležies kiekis kaimuose viršija nustatytus saugos ir kokybės rodiklius penkis ir daugiau kartų) ir neįmanoma užtikrinti gyventojams sveikos gyvenamosios aplinkos, nuspręsta rengti projektą vandens nugeležinimo stotims įrengti ir teikti jį ES struktūrinių fondų lėšoms gauti. Lietuvos Respublikos aplinkos ministro 2015 m. balandžio 20 d. įsakymu Nr. D1-313 projektas įtrauktas į valstybės projektų sąrašą. Projekto pareiškėjas – VšĮ Velžio komunalinis ūkis, projekto partneris – Panevėžio rajono savivaldybės administracija.

**Sprendimo projekto esmė ir tikslai.**

Sprendimo projekto tikslas – pritarti projekto „Geriamojo vandens nugeležinimo stočių statyba Ėriškių, Upytės ir Žibartonių kaimuose, Panevėžio rajone“ rengimui, užtikrinti projekto bendrąjį finansavimą ir įsipareigoti padengti netinkamas finansuoti, tačiau šiam projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.

**Kokių pozityvių rezultatų laukiama.**

Siekiant Panevėžio rajono Ėriškių, Upytės ir Žibartonių kaimų gyventojams ir šiuose kaimuose veikiančioms įmonėms sudaryti sąlygas gauti sveiką geriamąjį vandenį, atitinkantį nacionalinius bei ES vandens kokybės reikalavimus, bei užtikrinti gyvenimą, darbą ir poilsį švaresnėje, saugesnėje ir patrauklesnėje kaimų aplinkoje, projekto įgyvendinimo metu numatoma pastatyti tris naujus geležies šalinimo įrenginius. Įgyvendinus projektą sveiką geriamąjį vandenį Ėriškių kaime gaus 661 gyventojas, Upytės kaime – 546 gyventojai, Žibartonių kaime – 554 gyventojai.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Priėmus teikiamą projektą jokių galiojančių teisės aktų pakeisti ar panaikinti nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Projektą numatoma finansuoti Europos Sąjungos ir Savivaldybės biudžeto lėšomis. Preliminari projekto vertė 115 110 Eur be PVM, iš jų 5 755 Eur – 5 proc. Panevėžio rajono savivaldybės bendrojo finansavimo lėšos.

Sprendimo projektui antikorupcinis vertinimas nereikalingas.

Investicijų ir užsienio ryšių skyriaus vyr. specialistė Miglė Bražėnienė